Järgnev saade on valminud tänu J.Meyeri teenistuspartnerite toele.
Maailmas on nii palju pahaseid inimesi.
Kuid vihkamine on sama hea,
kui võtta ise mürki ja loota, et su vaenlane sureb selle peale.
Tegelikult aga teeb see kahju ainult sulle.
IGAPÄEVAELU RÕÕMUD
Räägn täna vaimuviljadest, milleks on armastus, rõõm, rahu,
kannatlikkus, headus, lahkus, ustavus, õrnus ja enesekontroll.
Täna tahan rääkida headusest ja lahkusest.
Osadel teist on suhetes väga rasked seisud.
Ma tean seda.
Kuid sellest hoolimata,
sellest pole teile mingit kasu, kui olete kibestunud ja põlglikud,
lastes oma probleemidel muuta end õelaks, karmiks ja kalgiks.
Mida iganes sa ka ei teeks -
ära lase kellelgi muuta end õelaks ja karmiks.
Ma olin kunagi selline tänu lapsepõlve kuritarvitamisele.
Mu isa oli lihtsalt õel.
Ta oli lihtsalt õel.
Ja olles kogenud seda 18 aastat,
olin ma lõpuks ise kalgi südamega ja karm,
täiega mattunud iseendasse.
Mul polnud aimugi, kuidas käituda vaimuvilju peegeldades
Enne, kui sain lasta neil voolata läbi oma elu,
pidin õppima neid esmalt Jumalalt vastu võtma.
Mul kulus aastaid, et lasta Jumalal armastada end;
et lasta Tal olla kannatlik ja armuline minuga;
lasta Tal olla hea ja lahke mu vastu.
Tahan julgustada sind
ootama Jumala headuse esiletulekut oma elus igal uuel päeval,
kuid samas kanda hoolt ka selle eest, et see voolaks läbi sinu teisteni.
Kõik, mis tuleb Jumalalt, peaks olema sulle ja sinu läbi.
Sulle ja sinu läbi.
Ja kui tõesti koged,
et pead olema inimene, kellega oleks kergem läbi saada,
siis muuda see kui projektiks iseenda ja Jumala vahel,
mille käigus arendada neid vaimuvilju.
Sest sa ei taha ju olla kalk ja karm ning raskesti läbisaadav.
Käsumeelne, jäik ja ärrituv, kui asjad ei lähe nii nagu sina tahad.
Sa ütled: "Lootsin, et saan ikka täna ühe kosutava sõna su käest!"
"Lootsin, et ütled mulle, kuidas probleemidest lahti saada."
Usun, et seda ma just teengi.
Aamen?
Matteuse 9:13 ütleb, et minge õppige, mis arm on.
Koloslastele 3:12
"Rõivastuge siis nagu Jumala valitud."
Sa oled Kristuse esindaja siin maailmas.
Ja Piiblis on öeldud, et pead ka vastavalt riietuma.
Ta ei pea silmas su füüsilisi riideid, vaid su suhtumisi.
"Teie, kes te olete pühad ja armastatud,
riietage end järgmise käitumisega..."
Riietage end järgmise käitumisega.
"Südamliku kaastundega, lahkusega, iseendast mitte palju arvates..."
See ei tähenda seda, et peaksid end maha tegema,
vaid seda, et sa ei peaks end teistest paremaks.
Üks põhjusi, miks me teistega vahel halvasti ümber käime,
on selles, et peame end neist paremaks.
"Riietage end kannatlikkusega,
mis tähendab väsimatust ja pikka meelt
ning mis suudab hea suhtumisega taluda, mida iganes.
Olge tasased ja taluge üksteist.
Ja kui kellegi on eriarvamust, kurvastust või nurinat kellegi suhtes,
olge alati valmis üksteisele andestama
nii nagu Issand on teilegi täiega andestanud.
Nii peate ka teie andestama.
Aga üle kõige selle olgu armastus!"
Kuidas me seda kõike teeme?
Kui lähed tagasi selle sama peatüki kahe esimese salmi juurde Kol.3:1-2
"Kui te nüüd koos Kristusega olete üles äratatud,
siis sihtige ja otsige ülal asuvaid rikkalikke, igavesi aardeid,
kus Kristus istub Isa paremal käel.
Seadke oma meeled..."
Mulle meeldib see - seadke oma meeled!
"Seadke ja hoidke oma meeled kõigel sellel, mis on ülal
ja mitte sellel, mis siin maa peal."
Mu jaoks oleks nii palju kasulikum
keskenduda kõigile headele asjadele, mida Dave teeb,
paari selle asja asemel, mis mulle ta tegudes ei meeldi.
Mu jaoks oleks oluliselt parem
mõelda sellele, mida saaksin täna kellegi teise heaks teha,
mitte sellele, mida nad minu heaks ei tee.
Mu jaoks oleks palju parem mõelda, kuidas olla õnnistuseks,
selle asemel, et mõelda probleemile, mis mul on olnud 12 aastat
ja mis pole ikka veel kadunud.
Püüan näidata teile täna, kuidas aidata iseennast.
Püüan näidata teile, kuidas koheselt kasvatada oma rõõmu
tuues samal ajal suure naeratuse Jumala näole.
On siin täna kedagigi, keda see sõnum puudutab?
Kinnita oma meeled asjadele, mis on ülal.
See ei tähenda, et vahid niisama ja mõtled pilvedele,
inglitele ja pärliväravale ja kuldsetele tänavatele.
Ei! Liiga vaimulikuks ei maksa ka minna!
Mõte on selles,
et mõtleksid neile asjadele, millest Jumal mõtleb.
Häälestaksid oma meeli arendama endas jumalikku loomust.
Häälestaksid end saama küpseks Jumalas,
minema maailma ja esindama Teda hästi.
Kala kleeps auto stangel ei muuda midagi,
kui muidu käitud nagu ülejäänud maailm.
Kui tahad, et Jumal sind kasutaks,
siis kiireim viis saada kõrgendust Jumalariigis,
on keskenduda vaimuviljadele.
Mooses oli hea ja kannatlik iisraellaste suhtes,
kuigi nad süüdistasid teda kõigis oma hädades,
pidevalt virisedes ja vingudes.
Ma tõesti ei tea, kuidas Mooses seda kõike talus?
Ma ei usu, et Mooses oli alati selline.
Ta sai selliseks tänu 40'le aastale, mille ta veetis nö eikusagil.
On huvitav, et Piibel ei maini sõnagagi,
mis toimus Jumala ja Moosese vahel selle 40 aasta jooksul,
väljaarvatud siis, kui Jumal kutsus ta sealt välja,
et ta läheks ja vabastaks oma rahva.
Piiblis on öeldud,
et Mooses oli kõige alandlikum ja leebem mees kogu maailmas.
Tead, mis sind pehmemaks muudab?
Su oma isiklik valu.
Kui lähed läbi millestki, mis on nii hullupööra raske,
et sul on tunne, et sa ei jaksa enam,
siis sellest siiski välja tulles
oled sa pehmema südamega ja nutad kergemini;
hoolid hädasolijaist kiiremini ja valvad, mida kellelegi ütled.
Või me läbime mõne raskuse kiiresti ja muutume ruttu jälle kalgiks.
Kuid siis annab Jumal meile uue doosi.
Ma ei tea, mis Moosesega selle 40 aasta jooksul juhtus,
kuid ma tean, et ta oli drastiliselt ja radikaalselt muudetud mees,
kui ta sealt välja tuli.
Ja isegi, kui Mirjam ja Aaron teda hukka mõistsid
ning Mirjamit tabas pidalitõbi, kuna ta rääkis Moosese vastu,
palvetas Mooses kiiresti, paludes, et Jumal andestaks neile
ega karistaks neid nende vastuhaku pärast.
Me võib-olla ütleks: "Jumal, anna nüüd tuld!
Nad oleks seda igati väärt!"
Meil tõesti on vahel salaja hea meel,
kui meile haiget teinud inimestel halvasti läheb.
Kuid mis iganes ka Moosesega seal kõrbes ei juhtunud,
ta ei tulnud sealt välja kättemaksu plaanidega.
Ta ei tahtnud, et keegi kannataks.
Ta ei tahtnud, et keegi tunneks end üksikuna
või õnnetuna.
Joosepiga oli sama lugu.
Kõik need suured mehed ja naised, keda Jumal Piiblis kasutas,
olid inimesed, kes pidid arendama endas vaimuvilju.
Rutt oleks võinud hüljata oma ämma ja minna tagasi oma kodumaale,
kus ta käsi oleks väga hästi käinud,
kuid ta otsustas jääda vaesusesse koos oma ämmaga, jätmata teda üksi.
Tulemuseks oli see,
et Rutt abiellus maakonna rikkaima mehega
ja Kristus pärines nende vereliinist.
Mooses tõi vabastuse Jumala rahvale.
Joosepi vennad müüsid ta orjaks;
tema kohta valetati, teda koheldi halvasti
ja ta veetis vanglas 13 aastat millegi eest, mida ta polnud teinud.
Ma ei tea, mis seal vangikongis nende 13 aasta jooksul toimus,
kuid kui Joosep sealt pääses,
oli ta väga lahke, armastav ja alandlik mees,
kelle ülejäänud elu kulus inimeste teenimisele.
Ja kui siis ta õelad vennad, kes olid talle nii palju halba teinud,
tulid näljahäda ajal ja kummardusid ta ees,
ütles ta neile: "Mu vennad, mu vennad.
Egas mina ole Jumal, et teile kätte maksta.
Tulge ja ma kannan hoolt nii teie kui teie armsate eest
kogu ülejäänud elu."
Ole hea kellegi vastu!
Lase teatud asjadel minna.
Mis iganes asja pärast sa siia tulles pahane olid,
lase sel minna.
Lihtsalt lase sel minna.
Andestus tähendab, et teed kellelegi kui kingituse.
Sa ei andesta kellelegi seetõttu, et ta seda vääriks,
vaid sa andestad seetõttu, et oled piisavalt suur seda tegema.
Tead, nii paljud inimesed maailmas on pahased.
Kuid kellegi vihkamine on kui mürgi võtmine lootuses,
et hoopis su vaenlane sureb.
Tegelikult aga teeb see kahju ainult sulle.
Kingi endale vabadus ja lase sel minna.
Mis iganes ka poleks - lase sel minna.
"Aga see pole õige ega õiglane!"
Tea siis, et on keegi, kes tasub sulle su kannatused.
Jumal teeb seda.
Jumala käest tulevad kättemaks ja kompensatsioon.
Jumal on see, kes tasub sulle.
Jumal on tasunud mulle selle eest, mida isa mulle tegi,
kuid ma pidin andestama talle
ja kandma tema eest vanaduspõlves hoolt,
kuni päevani, mil ta suri.
Tänu sellele võttis ta Jeesuse vastu ja sai ristitud
ning ma tean, et täna ta on taevas.
Selles pole midagi võidukat, kui kedagi vihkad!
Selles pole midagi võidukat olla jätkuvalt kellegi peale pahane.
See ei tähenda nüüd seda, et kui keegi sind kuritarvitab,
siis lasedki tal seda ka edaspidi teha.
Kuid sa ei pea ka vihkama teda.
Lõpeta rääkimine sellest, mida keegi on sulle halba teinud
ja hakka rääkima sellest, mida saaksid kellegi teise heaks teha.
Kuulsid sa mind?
Lõpeta rääkimine sellest, mida keegi on sulle halba teinud
ja hakka rääkima sellest, mida saaksid kellegi teise heaks teha.
Me peame ka maailmale näitama midagi,
mitte vaid rääkima tühje sõnu.
Su lihalikule loomusele saab see olema raske.
Ma ei väidagi et see oleks kerge.
Võid ju hetkel otsustada, et andestad kellelegi,
kui teda lõunapausi ajal kohtes tahaksid talle kõrvakiilu anda.
Kuid las ma öelda sulle midagi.
Sa pole selle tõttu veel halb inimene, et nii tunned.
Kuid Jumal kutsub sind vaatamata sellele negatiivsele tundele
tegema siiski õigeid valikuid.
See on see koht, kus Püha Vaimu vägi mängu tuleb.
Jumal annab meile väe palvetada oma vaenlaste eest
ja paluda nende eest, kes on meile haiget teinud.
Ta tahab, et laseksime oma ellu tagasi need,
kellel ehk iseenesest poleks õigust olla seal.
Et teeksime midagi kellegi heaks,
kes kunagi ei saa teha midagi meie heaks.
Sa saad olla nagu Jumal!
Saad käituda nagu Jumal!
Sa ei pea käituma nagu tavaline, päästmata, uuendamata inimene.
Me ei pea käituma nagu Saatan, vaid me võime käituda nagu Jumal.
Üks mu lemmik piiblikohti Jeesuse kohta
on Apostlite tegudes 10:38.
Mis seal salata - mulle meeldib õpetamine.
- Meile meeldib see!
Mul on teile üks ülesanne, kui siit lahkute.
Kuid vaatame esmalt seda piiblisalmi.
"Kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Miks mulle see salm meeldib?
Jeesus ärkas igal hommikul ja tegi kogu päeva head.
Me ärkame ka igal hommikul ja me päev kulub ei tea, millele.
Me muudame vahel kristliku elu ülikeeruliseks,
püüdes olla kangesti religioossed,
kuid keset seda kõike olemata jumalakartmatud.
Sa võid olla kirikutööga nii hõivatud, et sul pole aega Jumalatki kuulata!
Teadsid sa seda?
Kuid Jeesus käis ringi ja tegi head.
Headus.
Ole hea kellegi vastu.
Ole lahke ja andesta inimestele, isegi, et nad seda ei vääri.
Ära raiska oma elu teiste vihkamisele ja pahane olemisele.
Enne, kui keegi veel on lõpetanud sinu solvamise,
võid sina selle juba andeks anda.
Ajal, mil nemad sind alles solvavad,
võid sa juba otsustada, et annad neile andeks.
Armastus usub parimat.
Võib-olla nad isegi ei tahtnud sulle haiget teha.
Vaatame Roomlaste 12 ptk'i.
On teil kõik hästi?
Jumal on hea!
- Kogu aeg.
Ja nüüd saate teie olema head...
- Kogu aeg!
Kas pole põnev, et niipea, kui siit lahkud,
saad minna ja olla hea kellegi vastu?
Ma ei jõua ära oodata, et leida keegi, kellele õnnistuseks olla
Roomlastele 12:17-21
"Ärge tasuge kellelegi kurja kurjaga,
hoolitsege selle eest, mis on hea kõigi inimeste silmis!
Kui võimalik, niipalju kui oleneb teist, pidage rahu kõigi inimestega!
Ärge makske ise kätte, armsad, vaid andke maad Jumala vihale,
sest on kirjutatud: Minu päralt on kättemaks,
mina tasun kätte” - nii ütleb Issand.
Veel enam: Kui sinu vaenlane nälgib, toida teda,
kui tal on janu, anna talle juua,
sest seda tehes sa kuhjad tuliseid süsi tema pea peale!”
Kui sa nüüd mõtled: "Ma teadsin, et on mingi tagasi tegemise võimalus!"
siis seda tähendust lähemalt uurides, saad teada,
et see põlev süsi viitab tegelikult armastusele.
Siit aga tuleb Piibli suurim saladus.
Salm 21 võib muuta kogu su elu!
"Ära lase kurjal võitu saada enese üle, vaid võida sina kuri heaga."
Võida kuri ära heaga.
Lahkus on suhtumine, mida omame inimeste suhtes.
See peegeldab valmidust andestada neile
ja mitte olla karmid nende suhtes.
Headus aga peegeldab reaalseid tegusid,
mille kaudu ollagi õnnistuseks nende eludes.
Galaatlastele 6:10
See oli ja on elumuutev piiblisalm minu jaoks,
peale mida tõmbame otsad kokku.
Kuid ma pole hetkel veel lõpetanud, nii et ärge veel kusagile minge.
See piiblisalm oli minu jaoks äärmiselt elumuutev.
"Seega, kui võimalus avaneb..."
Öelge kõik: "Võimalus." - Võimalus.
Öelge veelkord: "Võimalus." - Võimalus.
Huvitav, kui palju võimalusi olla hea kellegi vastu,
me maha magame?
Sest see nõuab teatud jõupingutust või ohvrit.
Me oleme liiga hõivatud ja meil pole aega,
või me tegelikult isegi ei kuula, mida nad meile ütlevad.
"Seega, kui võimalus avaneb,
tehkem head kõigile inimestele,
mitte vaid neile kasulik olles,
aga ka nende heaks vaimses mõttes midagi tehes.
Olge teadlikult..."
Või: olgu te mõtted seda täis, või häälestage oma meeled teadlikult.
"Olge teadlikult õnnistuseks.
Eriti neile, kes kuuluvad usukogukonda -
kes kuuluvad Jumala perekonda koos teiega ehk siis usklikud."
Kogu su elu võib muutuda.
Kogu su fookus, väljavaade ja vaatenurk võivad muutuda,
su isiksus saab muutuma,
kui lahkud siit täna ja ütled:
"Jumal, ma tahan muutuda ja olla kasutatud Sinu poolt.
Tahan, et vaimuviljad areneksid mu elus.
Tahan olla hea inimeste vastu, kus iganes ma ka ei käiks."
Ja kui sa siis oled olnud hea u 2-3 inimese vastu
ning sa ei näe sellest mingit kasu iseendale,
paneb Saatan sind mõtlema: "Aga kuidas siis minuga jääb?"
"Millal keegi midagi minu heaks teeb?"
See on see koht, kus öelda: "Küll Jumal kannab hoolt mu eest!"
"Ärgem tüdigem head tehes,
küll me omal ajal ka lõikame, kui me enne ära ei nõrke!"
Jumal tasub neile, kes Teda täie innukusega otsivad.
Ühtlasi tahan julgustada teid hakata kuulama inimesi.
Inimesed jagavad pidevalt sellest, mida nad tahavad ja vajavad
ning mis neid rõõmsaks teeks.
Nad räägivad sellest pidevalt.
Kuid me oleme oma vajaduste ja tahtmistega nii hõivatud,
et me ei kuule neid.
Seetõttu tee lausa plaan, et täita nende vajadusi.
Ära palu, et Jumal teeks midagi,
mida sa isegi saaksid väga kergelt teha,
aga sa lihtsalt ei taha.
"Oo, Jumal, kas Sa palun varustaksid neid sellega!"
Kuidas aga oleks, kui sa ise veidi oma kukrut kergendaksid?
Mine osta ise see asi neile!
Kuid paljud nõustuvad, et me palume Jumalalt asju,
mida saaksime väga hästi ka ise teha, kuid me lihtsalt ei taha.
Tead, mis?
Ma olen juba pikka aega siin ilma peal elanud
ja püüdnud ikka väga pikka aega olla nö "õige kristlane".
Olen 33 aastat uurinud innukalt ja tõsiselt Jumala Sõna
ning õpetanud seda 23 aastat.
Olen proovinud vist enam-vähem kõike,
et kogeda õnnetunnet,
kuid see on ainus, mis on minu puhul toiminud.
Johannese 13:34-35
"Ma annan teile uue käsu:
armastage üksteist!
Nõnda nagu mina teid olen armastanud...
Sellest tunnevad kõik,
et te olete minu jüngrid, kui te üksteist armastate.”
Sa tulid siia, et saada teada, kuidas oma elu paremaks muuta?
Kuidas oma rõõmu tagasi saada?
Kuidas oma läbimurdeid saada?
Armastus, rõõm, rahu, pikk meel,
headus, heldus, õrnus,
enesekontroll.
Need kõik on asjad, milles peitub su vastus.
Las see, mis on oluline Jumalale, saada ka oluliseks sulle.
Kui sa keskendud sellele, mis on oluline Jumalale,
keskendub Jumal sellele, et täita iga su vajadus, mis sul on.
Kui tahame elada oma elu vaimuviljade täiuses,
peame juba ette paluma Jumala abi iga olukorra tarvis,
millega silmitsi seisame.
Olen alati öelnud: ära palu alles siis, kui probleem juba majas,
vaid palu võimalusel juba ette ja väldi sellega ehk probleemi teket.
Täna pakume sulle vaimuviljade tegevusplaani,
mis kätkeb endas CD'sid, DVD'sid ja töövihikut.
Saad kuulata, vaadata, lugeda ja teha märkmeid.
Tõeliselt hea pakkumine, mida nautida!
Julgustan sind külvama oma ellu, ammutades endasse Jumala Sõna.
Telli endale vaimuviljade tegevusplaan juba täna,
lastes Jumalal arendada oma armastust, rõõmu, rahu,
enesekontrolli ja palju muud.
Jumal saab kasutama sind inimeste eludes
ühel hämmastaval moel,
kui vaid õpid, kuidas minna maailma
ja elada välja vaimuvilju.
Vaimuviljade peegeldamine pole mingi tavapärane asi.
Tegevusplaani kuuluvad: DVD, 7 CD'd ja töövihik.
Tellimisinfo on nähtav ekraanil.
Tänu teie abile
on Joyce Meyeri teenistusel au ja eesõigus
kanda hoolt nende imeliste laste eest Indias,
tehes seda läbi "Lootuse käe".
Need on imelised lapsed, kellesse lihtsalt ära armuda.
Vaadake neid armsaid nägusid ja naeratusi.
Te tahaks kindlasti kuulda nende laste lugusid.
Muide, 9 neist on suundumas peagi suurlinna,
et astuda ülikooli.
Te ei taha neist lugudest ilma jääda!
2015. a toimus naistekonverents "Armasta elu",
kus räägiti teekonnast, mis on täis erinevaid võimalusi.
See teekond uuendab me meeli, kõnet, tujusid ja suhtumisi,
mistõttu ole sinagi valmis mõtlema kõigele, mis võimalik.
Joyce ütles:
Üks väike sõnakuulelikkuse tegu
võib algatada su elus terve imede seeria,
mida sa ei suuda uskudagi!
Kui mõtled Jumalale, muretsemata homse pärast,
mõistad ka korraga, et Tema ongi juba homses.
Hoia Jumala ligi ja Tema hoiab sinu ligi!
Ma vajan hoida Jumala ligi, sest vajan, et Tema hoiaks minu ligi.
Ülistust tegid:
Avastasime üheskoos teekonda, mis Jumalal on meie jaoks.
Vaata uute konverentside infot Joyce'i kodulehelt, mis on ekraanil.
LOOTUSE KÄSI Joyce Meyeri misjoniteenistus
Täna oleme Namiibia vanglas.
On tõeline õnnistus, et saime tulla ja jagada siin Jumala Sõna.
Ühtlasi anda igaühele kingikoti, kus peidus armastuse sõnum.
Pakis on nii Jumala Sõna, kui ka seepi, hambahari
ja muid praktilisi asju, mida nad vajavad.
Me tihti ei mõtle kinnipeetavatele, kes nii siin, Ameerikas või kus iganes
tunnevad end nii üksikutena.
Kuid nad peavad mõistma, et Jumal pole neid unustanud.
Jumal on ka meid käskinud mitte unustada neid.
Tahame siis üheskoos seda täita, mis on võimalik ka tänu teie abile.
Palume kõik üheskoos: "Isa Jumal, ma armastan Sind.
Jeesus, ma usun Sinusse.
Olen valmis pöörduma oma patust.
Ma võtan Su vastu, Jeesus
kui oma Päästja
ja oma Issanda.
Annan end üle Sulle.
Aamen."
Aamen.
LOOTUSE KÄSI Joyce Meyeri misjoniteenistus
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.